pythainlp/thai-wiki-dataset-v4 huggingface dataset:
การทำชู้

การทำชู้ คือ การมีเพศสัมพันธ์กับบุคคลที่มิใช่คู่สมรส ซึ่งถือกันว่า เป็นเรื่องน่าประณามตามเหตุผลทางสังคม ศาสนา ศีลธรรม หรือกฎหมาย แม้กิจกรรมทางเพศที่ถือเป็นการทำชู้ รวมถึงผลที่ตามมาในทางสังคม ศาสนา และกฎหมายนั้น จะแตกต่างกันไปในแต่ละวัฒนธรรม แต่แนวคิดเกี่ยวกับการทำชู้มีอยู่ในหลายวัฒนธรรม ทั้งยังเป็นไปในทำนองเดียวกันในศาสนาคริสต์ ศาสนาอิสลาม และศาสนายิว โดยทั่วไปการร่วมประเวณีแม้ครั้งเดียวก็ถือกันว่า เพียงพอแล้วที่จะนับเป็นการทำชู้
ในภาษาไทยปัจจุบัน คำว่า ชู้ หมายถึง ชายที่มีความสัมพันธ์กับหญิงที่มิใช่คู่สมรส ดังนั้น ชายทำชู้ เรียกว่า เป็นชู้ หญิงทำชู้ เรียกว่า มีชู้ เช่น ประมวลกฎหมายแพ่งและพาณิชย์ มาตรา 1516 ที่แก้ไขเพิ่มเติมเมื่อ พ.ศ. 2550 บัญญัติว่า "เหตุฟ้องหย่ามีดังต่อไปนี้ (1) สามีหรือภริยา...เป็นชู้หรือมีชู้"
ในทางประวัติศาสตร์ หลาย ๆ วัฒนธรรมมองว่า การทำชู้เป็นอาชญากรรมร้ายแรงอย่างยิ่ง บางวัฒนธรรมก็กำหนดให้มีโทษทัณฑ์ร้ายแรง โดยเฉพาะสำหรับผู้หญิง และบางทีก็สำหรับผู้ชายด้วย โทษที่ลงนั้นก็เป็นต้นว่า ประหารชีวิต ตัดอวัยวะ หรือทรมาน การลงโทษดังกล่าวค่อย ๆ เสื่อมความนิยมลงตั้งแต่คริสต์ศตวรรษที่ 19 โดยเฉพาะในประเทศตะวันตก ส่วนในบางประเทศที่การทำชู้ยังเป็นความผิดอาญาอยู่ โทษที่ลงก็มีปรับเงินไปจนถึงเฆี่ยนตี แม้กระทั่งประหารชีวิตก็มี นอกจากนี้ นับตั้งแต่คริสต์ศตวรรษที่ 20 เป็นต้นมา กฎหมายอาญาที่ให้ลงโทษการทำชู้นั้นกลายเป็นที่ถกเถียง ประเทศตะวันตกส่วนใหญ่เลิกประกาศให้การทำชู้เป็นความผิดอาญา และองค์การระหว่างประเทศหลายองค์การก็เรียกร้องให้ยกเลิกกฎหมายที่ประกาศให้การทำชู้เป็นความผิดอาญา โดยเฉพาะหลังจากที่เกิดเหตุการณ์ลงโทษผู้ทำชู้ด้วยการปาหินให้ตายในหลาย ๆ ประเทศ อย่างไรก็ดี แม้ในท้องที่ที่เลิกประกาศให้การทำชู้เป็นความผิดอาญาแล้ว การทำชู้ก็ยังมีผลบางประการในทางกฎหมาย โดยเฉพาะในท้องที่ที่ใช้กฎหมายว่าด้วยการหย่าที่อ้างอิงความประพฤติผิดของคู่สมรส ที่ซึ่งการทำชู้มักเป็นเหตุให้ฟ้องหย่าได้ และอาจเป็นปัจจัยในการตกลงแบ่งทรัพย์สิน ตกลงเรื่องใช้อำนาจปกครองบุตร หรือปฏิเสธให้ค่าอุปการะเลี้ยงดูด้วย
ปัจจุบัน ท้องที่ที่ประกาศให้การทำชู้เป็นความผิดอาญานั้น ส่วนใหญ่เป็นประเทศที่ประชาชนโดยมากถือศาสนาอิสลาม อีกจำนวนหนึ่งเป็นประเทศแถบกึ่งซาฮาราแอฟริกาซึ่งประชาชนโดยมากถือศาสนาคริสต์ ที่เหลือ ได้แก่ ฟิลิปปินส์ ไต้หวัน และรัฐบางรัฐของสหรัฐ สำหรับประเทศมุสลิมที่ใช้กฎหมายชะรีอะฮ์ในกระบวนการยุติธรรมทางอาญานั้น ผู้ทำชู้อาจถูกลงโทษด้วยการปาหินให้ตาย มีประเทศ 15 ประเทศที่ให้การปาหินเป็นการลงโทษที่ชอบด้วยกฎหมาย แต่ในบรรดาประเทศเหล่านั้น มีเพียงอิหร่านกับโซมาเลียที่ยังปาหินกันอยู่
สมิงชีพราย

สมิงชีพราย  เป็นอัครมหาเสนาบดีของ อาณาจักรหงสาวดี ในช่วงคริสต์ทศวรรษ 1380 ในรัชสมัยของ พระยาอู่ และ พระเจ้าราชาธิราช เขาเป็นกุญแจสำคัญที่ส่งผลให้พระเจ้าราชาธิราชก้าวขึ้นสู่อำนาจ สมิงชีพรายสูญเสียตำแหน่งอัครมหาเสนาบดีให้กับยัตซา หรือ สมิงพ่อเพชร และ เทียนมานียุต หรือ อำมาตย์ทินมณิกรอด ใน ค.ศ. 1388 แต่สมิงชีพรายยังคงรับราชการเป็นเสนาบดีผู้ใหญ่จนถึง ค.ศ. 1408
ภูมิหลัง.
พงศาวดาร"ราชาธิราช"ระบุคนสองคนที่มีบรรดาศักดิ์สมิงชีพรายที่รับใช้พระยาอู่ (ครองราชย์ ค.ศ. 1348–1384) บุคคลในบทความนี้เป็นมุขยมนตรีในช่วงครึ่งหลังของรัชสมัยพระยาอู่ ไม่ใช่ผู้ว่าราชการสมิงชีพรายแห่ง Dala–Twante ที่เสียชีวิต ป. ค.ศ. 1371
พงศาวดารไม่ได้ให้ข้อมูลโดยตรงเกี่ยวกับภูมิหลังของเขา เมื่อดูจากภาษาที่ใช้ในพงศาวดารสามารถอนุมานได้ว่ารัฐมนตรีคนนี้เป็นคนรุ่นเดียวกับพระยาอู่ (พระราชสมภพ ค.ศ. 1323) และน่าจะมีความเกี่ยวข้องกับเชื้อพระวงศ์
หมายเหตุ.
<templatestyles src="Reflist/styles.css" />
กระทุงหมาบ้า

กระทุงหมาบ้า ชื่อวิทยาศาสตร์ "Dregea volubilis" (L.f.) Benth. ex Hook.f. จัดอยู่ในวงศ์ตีนเป็ด (Apocynaceae) อยู่ในวงศ์ย่อยนมตำเลีย (Asclepiadoideae) มีชื่อท้องถิ่นอื่น ๆ ว่า ผักฮ้วนหมู (เชียงใหม่), เครือเขาคลอน (อุบลราชธานี), ผักง่วนหมู ต้นง่วนหมู หัวเขาคอน (ร้อยเอ็ด), มวนหูกวาง (เพชรบุรี), เครือเขาหมู ผักฮ้วนหมู ฮ้วนหมู (ภาคเหนือ), กระทุงหมาบ้า คันชุนสุนัขบ้า (ภาคกลาง), เถาคัน (ภาคใต้), มุ้งหมู, ฮ้วน, ผักม้วน, ผักโง้น, ผักง้วน, ผักง้วนหมู เป็นต้น มีเขตการกระจายพันธุ์ในอินเดียจนถึงจีนตอนใต้ ไต้หวัน ภูมิภาคอินโดจีน มาเลเซีย และฟิลิปปินส์ ในประเทศไทยพบขึ้นตามบริเวณป่าดิบ ป่าราบ หรือบริเวณชายป่าทั่วทุกภาคของประเทศ
ลักษณะทางพฤกษศาสตร์.
กระทุงหมาบ้าจัดเป็นพรรณไม้เลื้อยเนื้อแข็ง ยาวได้ถึง 10 เมตร ลำต้นมีลักษณะเป็นเถากลม เปลือกเถาอ่อนเป็นสีเขียว ส่วนเถาแก่เป็นสีน้ำตาลถึงสีน้ำตาลอ่อน ตามผิวกิ่งตะปุ่มตะป่ำและมีช่องอากาศ ใบเป็นใบเดี่ยวออกเรียงตรงข้าม ลักษณะใบเป็นรูปไข่หรือเกือบกลม ปลายใบแหลมหรือยาวรี โคนใบมนหรือเว้าหรือป้าน ใบมีขนาดกว้างประมาณ 5-10 เซนติเมตร และยาวประมาณ 7.5-15 เซนติเมตร ก้านใบยาวประมาณ 4 เซนติเมตร ดอกออกเป็นช่อแบบช่อกระจุกตามบริเวณซอกใบหรือระหว่างก้านใบ เป็นดอกขนาดเล็ก มีกลีบดอกและกลีบรองกลีบดอกอย่างละ 5 กลีบ กลีบดอกเป็นสีเขียวอ่อน บิดเวียนกัน ยาวได้ประมาณ 2 มิลลิเมตร โคนกลีบดอกเชื่อมติดกันเป็นท่อ ส่วนปลายกลีบแยกออกเป็นแฉกรูปสามเหลี่ยม เส้าเกสร 5 กลีบ เมื่อดอกบานเต็มที่จะมีขนาดกว้างประมาณ 1-1.5 เซนติเมตร ผลเป็นฝักออกเป็นคู่ตรงข้ามกัน ขนาดกว้างประมาณ 1.6-3 เซนติเมตร และยาวประมาณ 7.5-10 เซนติเมตร โคนฝักป่องแล้วค่อย ๆ เรียวไปหาปลาย มีครีบตามยาว ผิวฝักมีขนสีน้ำตาลอ่อนนุ่มคล้ายกำมะหยี่ ข้างในฝักมีเมล็ด ลักษณะของเมล็ดเป็นรูปไข่หรือรูปรีกว้าง โค้งเว้า มีขนาดยาวประมาณ 1.2 เซนติเมตร เมล็ดเป็นสีน้ำตาลอมเหลือง ผิวเรียบเป็นมันวาว ขอบบางเป็นครีบ มีพู่ขนสีขาวเป็นมันเหมือนเส้นไหม
ประโยชน์.
ใบ ดอก และฝักอ่อนของกระทุงหมาบ้า นำมาต้มแล้วใช้เป็นอาหารได้ โดยจะมีรสขมเล็กน้อย ชาวเหนือและชาวอีสานจะนิยมรับประทานใบอ่อน ยอด และดอกสด โดยนำมาใช้ในการประกอบอาหาร เช่น แกงกับปลาแห้ง หรือแกงกับผักชนิดอื่น ใช้เป็นผักจิ้มกับน้ำพริกหรือใส่ส้มตำ
เวลาพิเศษ

เวลาพิเศษ  คือการต่อเวลาพิเศษ กติการกีฬาฟุตบอลในส่วนของเวลาการแข่งขันจะแบ่งเป็น 2 ครึ่ง โดยแต่ละครึ่งเวลาการแข่งขั้นจะใช้เวลา 45 นาที และพักครึ่งแรกใช้เวลา 15 นาที ส่วนครึ่งที่สองก็ใช้เวลาแข่งขัน 45 นาที รวมทั้งหมดใช้เวลาแข่งขันในเกมใช้เวลา 90 นาทีเวลาพัก 15 นาที ในขณะที่แข่งขันหากมีการทำฟาวล์บ่อยหรือมีการหยุดเกมจะไปทดเวลาให้ตอนหมด 90 นาที โดยขึ้นอยู่กับกรรมการเวลา การต่อเวลาพิเศษจะต่อเมื่อครบ 90 นาทีแล้วมีคะแนนเสมอกันในรอบชิงชนะเลิศ ที่ต้องการหาผู้ชนะ โดยเวลาพิเศษก็จะแบ่งเป็นสองครึ่งเช่นเดียวกันแต่จะใช้เวลาแค่ครึ่งละ 15 นาที หากคะแนนยังเสมอกันก็มีการเตะดวลจุดโทษ
เทรลเลอร์บรรทุกรถยนต์

เทรลเลอร์บรรทุกรถยนต์  และรู้จักกันในฐานะ เทรลเลอร์ขนส่งรถยนต์  เป็นชนิดของเทรลเลอร์ หรือเซมิเทรลเลอร์ ที่ออกแบบมาเพื่อการขนส่งยานพาหนะโดยสารผ่านทางรถบรรทุกอย่างมีประสิทธิภาพ
เทรลเลอร์บรรทุกรถยนต์สมัยใหม่สามารถเปิดหรือปิดล้อมได้ เทรลเลอร์เพื่อการพาณิชย์ส่วนใหญ่มีทางลาดในตัวสำหรับการโหลดและเอารถยนต์ลง รวมถึงระบบไฮดรอลิกกำลังไฟฟ้าเพื่อยกระดับและลดทางลาดสำหรับการเข้าถึงแบบโดยลำพังตัวมันเอง
เทรลเลอร์บรรทุกรถยนต์เชิงพาณิชย์.
เทรลเลอร์บรรทุกรถยนต์ขนาดเชิงพาณิชย์มักใช้ในการจัดส่งรถยนต์ใหม่จากผู้ผลิตไปยังตัวแทนจำหน่ายรถยนต์ ซึ่งในสหรัฐการขนส่งยานพาหนะมือสองเป็นอุตสาหกรรมขนาดใหญ่เช่นกัน ซึ่งจ้างโดยเจ้าของรถยนต์ที่ย้ายที่อยู่และเลือกที่จะให้จัดส่งรถยนต์ของพวกเขาแทนการขับรถ เช่นเดียวกับผู้บริโภคที่เพิ่งซื้อรถยนต์ในตลาดมือสอง (โดยเฉพาะออนไลน์) และต้องการให้ส่งไปยังที่ตั้งของพวกเขา
เช่นเดียวกับเซมิเทรลเลอร์แบบอื่น ๆ เทรลเลอร์บรรทุกรถยนต์เพื่อการพาณิชย์ส่วนใหญ่ติดกับรถแทรกเตอร์โดยใช้ข้อต่อจานพ่วง แต่ละเทรลเลอร์สามารถปิดล้อม มีผนังเหมือนเทรลเลอร์ตู้ธรรมดา ซึ่งกำบังยานพาหนะที่ส่งมอบเป็นการป้องกันเพิ่มเติม ที่ความจุลดลงมา; หรือเปิดออก ในการออกแบบท่อเหล็กโครงเหล็กที่เห็นกันทั่วไป ซึ่งเปิดเผยยานพาหนะเป็นส่วนประกอบ แต่ช่วยเพิ่มความจุมากขึ้น เทรลเลอร์บรรทุกรถยนต์เชิงพาณิชย์อเมริกันโดยทั่วไปจะมีขนาดความจุระหว่าง 5 ถึง 9 คัน ซึ่งขึ้นอยู่กับขนาดของรถยนต์และเทรลเลอร์ (ความจุถูกจำกัดโดยน้ำหนักสูงสุด 80,000 ปอนด์ ที่ยานพาหนะบนท้องถนนต้องอยู่ภายใต้กฎหมายของสหรัฐ) ทั้งนี้ มีพบยานพาหนะที่มีความจุสูงกว่าอย่างเห็นได้ชัดทั่วโลก เช่น การโหลดเคียงข้างกันแบบจีน
โดยทั่วไปแล้วเทรลเลอร์บรรทุกรถยนต์เชิงพาณิชย์แบบเปิดจะมีการออกแบบสองชั้น โดยทั้งสองชั้นแบ่งออกเป็นทางลาดสำหรับบรรทุกและจัดเก็บจำนวนมากซึ่งสามารถเอียงและยกขึ้นได้โดยอิสระจากกันด้วยระบบไฮดรอลิก ซึ่งแตกต่างจากรถบรรทุกที่ติดตั้งอุปกรณ์ยกหรือลากรถอื่นแบบพื้นเรียบซึ่งมักจะต้องขนส่งยานพาหนะที่ไม่ได้วิ่ง ซึ่งเทรลเลอร์บรรทุกรถยนต์ไม่ได้ติดตั้งอุปกรณ์ยกหรือรอก แต่ต้องอาศัยยานพาหนะที่จะบรรทุกภายใต้กำลังของตัวเอง ระบบไฮดรอลิกของเทรลเลอร์ช่วยให้สามารถปรับทางลาดในแนวลาดชันได้ ดังนั้นจึงสามารถขับรถขึ้นและยึดกับพื้นทางลาดได้ด้วยโซ่, วงล้อแบบผูก หรือสายรัดล้อ หลังจากนั้นสามารถเอียงทางลาดไปในทิศทางใดก็ได้เพื่อเพิ่มประสิทธิภาพการซ้อน
ในการโหลดยานพาหนะบนดาดฟ้าด้านบนของเทรลเลอร์เชิงพาณิชย์สองชั้น ครึ่งหลังของดาดฟ้าสามารถเอียงและลดลงด้วยระบบไฮดรอลิก รวมถึงสร้างทางลาดขับขึ้นไปยังดาดฟ้าชั้นบน ซึ่งโดยปกติแล้ว ดาดฟ้าด้านบนจะโหลดก่อนและโหลดออกตอนสุดท้ายเนื่องจากการมีรถอยู่บนดาดฟ้าด้านล่างทำให้ไม่สามารถลดทางลาดบนดาดฟ้า
ทั้งนี้ ระบบไฮดรอลิกของเทรลเลอร์ทำงานโดยใช้กล่องควบคุมที่ติดตั้งบนตัวเทรลเลอร์
อุปกรณ์อื่น ๆ.
เพื่อเพิ่มความจุในการจัดเก็บ รถบรรทุกบางคัน ซึ่งโดยทั่วไปเรียกว่าหน่วยสติงเกอร์ จะมีการติดตั้ง "โอเวอร์เฮด" — ซึ่งเป็นพื้นที่จัดเก็บพิเศษที่ติดตั้งเหนือห้องโดยสารรถบรรทุก ซึ่งสามารถเข้าถึงได้ผ่านทางลาดด้านบนของเทรลเลอร์บรรทุกรถยนต์ โดยสามารถบรรทุกยานพาหนะได้สูงสุด 3 คันบนรถบรรทุก ได้แก่ หนึ่งคันบนหลังคา และสองคันบนยางล้อ/ขับเคลื่อนที่ 5
แทมบูรีน

แทมบูรีน (tambourine) เป็นเครื่องดนตรีที่จัดอยู่ในตระกูลเครื่องกระทบ ประกอบขึ้นด้วยขอบกลมเหมือนขอบกลอง ขนาดเล็กประมาณ 10 นิ้ว ขอบอาจจะทำด้วยไม้ พลาสติก หรือโลหะ รอบๆ ขอบติดด้วยแผ่นโลหะประกบกัน 2 แผ่น หรือติดด้วยลูกกระพรวนเป็นระยะ ใช้ตีกระทบกับฝ่ามือ หรือสั่นเขย่าให้เกิดเสียงดังกรุ๋งกริ๋ง เพื่อประกอบจังหวะให้เกิดความสนุกสนาน สดชื่น แทมบูรีนบางชนิดจะขึงด้วยหนังเหมือนกลอง 1 ด้าน ใช้ฝ่ามือตีที่หนังก็ได้ แทมบูรีนมีชื่อเรียกอีกชื่อหนึ่งว่า Riqq หรือ Riq
เรื่องราว.
ต้นกำเนิดของแทมบูรีนไม่เป็นที่ทราบแน่ชัด แต่มีการกล่าวถึงในงานประวัติศาสตร์ตั้งแต่ช่วง 1700 ปีก่อนคริสตกาล และถูกใช้โดยนักดนตรีโบราณในแอฟริกาตะวันตก ตะวันออกกลาง กรีซ และอินเดีย กลองมาถึงยุโรปผ่านทางพ่อค้าหรือนักดนตรี แทมบูรีนถูกนำมาใช้ในอียิปต์โบราณ ซึ่งชาวยิวรู้จักกันในชื่อ tof โดยเครื่องดนตรีชนิดนี้ใช้ในบริบททางศาสนาเป็นหลัก
เครื่องมือที่คล้ายกัน.
ดาเยเรห์.
เดย์เยร์ (หรือ doira, dojra, dayre, doira, dayre) เป็นกลองเฟรมขนาดกลางที่มีจิงเกิลใช้ประกอบกับดนตรียอดนิยมและคลาสสิกในอิหร่าน (เปอร์เซีย) คาบสมุทรบอลข่าน และหลายประเทศในเอเชียกลาง เช่น อัฟกานิสถาน ทาจิกิสถาน และอุซเบกิสถาน. นี่คือเครื่องเพอร์คัชชันที่ผสมผสานระหว่างกลองกับแทมบูรีน
บูเบน.
แทมบูรีน (Buben ในภาษารัสเซีย, Bubon ในภาษายูเครน, Boben ในภาษาสโลเวเนีย, แทมบูรีนในภาษาเช็ก bemben ในภาษาโปแลนด์) เป็นเครื่องดนตรีประเภทเครื่องเคาะจังหวะ คล้ายกับแทมบูรีน แทมบูรีนประกอบด้วยห่วงไม้หรือโลหะซึ่งมีเมมเบรนหนาแน่นขึงไว้ด้านใดด้านหนึ่ง (แทมบูรีนบางตัวไม่มีเมมเบรนเลย) แทมบูรีนบางประเภทมีวงแหวนโลหะ ฉาบ หรือกระดิ่งเล็ก
เดฟ.
Daf (دف) เป็นกลองขนาดใหญ่หรือกลอง Perso-Arabic ที่ใช้ประกอบดนตรียอดนิยมและคลาสสิกในอิหร่าน อาเซอร์ไบจาน โลกอาหรับ ตุรกี (ซึ่งเรียกว่า TEF) อุซเบกิสถาน (ซึ่งเรียกว่า childirma) อินเดีย (ซึ่ง เรียกว่าดาฟลี) และเติร์กเมนิสถาน โดยปกติแล้ว Daf จะระบุจังหวะและจังหวะของเพลงที่กำลังเล่น จึงทำหน้าที่เหมือนวาทยากรในดนตรีตะวันออกแบบโมโนโฟนิก
ท่าเรือสถานีรถไฟ

ท่ารถไฟ หรือ ท่าเรือสถานีรถไฟธนบุรี (รหัส: น11, N11) เป็นท่าเรือสำหรับ เรือด่วนเจ้าพระยา ซึ่งวิ่งระหว่างกรุงเทพ (วัดราชสิงห์ ถัดจาก เอเชียทีค S3) และทางตอนเหนือสุดของจังหวัดนนทบุรี (ปากเกร็ด ; N33)
ที่ตั้ง.
ท่าเรือนี้อยู่ตรงกลางระหว่างท่าเรือวังหลัง (N10) และท่าเรือพระปิ่นเกล้าฝั่งพระนคร (N12) ตั้งอยู่ด้านหน้าของโรงพยาบาลศิริราช ปิยมหาราชการุณย์ โดยตั้งอยู่ริมฝั่งแม่น้ำเจ้าพระยา ใกล้ปากคลองบางกอกน้อย ตั้งอยู่ในพื้นที่เดียวกันกับที่เคยเป็นสถานีรถไฟบางกอกน้อย จึงเรียกว่า "ท่าเรือสถานีรถไฟ" หรือ "ท่ารถไฟ" 
จากท่าเรือนี้มองข้ามแม่น้ำเจ้าพระยาสามารถมองเห็นตึกโดมของคณะรัฐศาสตร์และคณะเศรษฐศาสตร์ มหาวิทยาลัยธรรมศาสตร์ อย่างชัดเจน 
ท่าเรือสถานีรถไฟถือเป็นท่าเรือบรรยากาศดีเหมาะแก่การเป็นสถานที่ท่องเที่ยวและทางเดินเลียบแม่น้ำนอกจากนี้ยังมีร้านอาหารและคาเฟ่ มีสวนเฉลิมพระเกียรติ 72 ปีที่มี ศาลาทรงไทย ที่สวยงามและยังมีรถจักรไอน้ำมิกาโดะ DX50 โบราณหมายเลข 950 และพิพิธภัณฑ์ศิริราชพิมุขสถาน 
นอกจากการท่องเที่ยวทางน้ำแล้วทางเข้าของท่าเรือแห่งนี้ยังเป็นสถานีปลายทางของรถสองแถวที่วิ่งไปหลายที่ในเขตตลิ่งชัน เช่น ชุมชนวัดจำปา เขตตลิ่งชัน และตลาดน้ำคลองลัดมะยม 
ในเดือนสิงหาคม 2561 กรมเจ้าท่าได้สั่งระงับการให้บริการท่าเรือสถานีรถไฟชั่วคราว เนื่องจากเสาหนึ่งของโป๊ะเสียหาย แต่ต่อมาได้มีการซ่อมแซมและเปิดให้บริการเป็นปกติ
โครงสร้าง.
ท่ารถไฟมีโครงสร้างแบบสะพานเหล็กปรับระดับ ขนาดกว้าง 2 เมตร ยาว 10 เมตร ประกอบกับโป๊ะเรือลอยน้ำ ความกว้าง 6 เมตร ความยาว 12 เมตร โดยได้รับการปรับปรุงเมื่อปี พ.ศ. 2554 และปี พ.ศ. 2563 โดยกรมเจ้าท่า
ชู้ (ภาพยนตร์ปี พ.ศ. 2515)

ชู้ เป็นภาพยนตร์ไทยลำดับที่ 3 ของเปี๊ยก โปสเตอร์ เข้าฉายครั้งแรกเมื่อวันที่ 28 ธันวาคม พ.ศ. 2515 ที่โรงภาพยนตร์สยามและเฉลิมไทย ภาพยนตร์เรื่องนี้ได้รับรางวัลพระราชทานพระสุรัสวดี สาขาภาพยนตร์ยอดเยี่ยม และสาขานักแสดงสมทบชายยอดเยี่ยมจากกรุง ศรีวิไล
ต่อมาในปี พ.ศ. 2547 ทางอาร์เอสได้นำภาพยนตร์เรื่องนี้กลับมาสร้างใหม่จากการกำกับขององอาจ สิงห์ลำพอง นำแสดงโดยสรพงศ์ ชาตรี รับบท เชิง, เฮเลน นิมา รับบท เรียม และวัชระ ตังคะประเสริฐ รับบท เทพ เข้าฉายครั้งแรกเมื่อวันที่ 10 มิถุนายน พ.ศ. 2547
เนื้อเรื่อง.
วันหนึ่งหลังจากเกิดพายุรุนแรง เชิง (มานพ อัศวเทพ) คนเก็บไข่มุกซึ่งอาศัยอยู่ตามลำพังบนเกาะร้างมานานหลายปี ได้พบร่างของหญิงสาวสวยที่แทบจะไร้ชีวิตอยู่บนชายฝั่ง ในไม่ช้า เรียม (วันดี ศรีตรัง) ก็รู้สึกตัว ฟื้นตัว และกลายมาเป็นภรรยาของเชิงอย่างเต็มใจ หลังจากนั้นไม่นาน เติ้ง ลูกสาวของพวกเขาก็ถือกำเนิด
เจ็ดปีผ่านไป วันหนึ่ง เชิงได้รับพิษจนตาบอด นี่เป็นครั้งแรกที่เรียมออกจากเกาะ เธอจำเป็นต้องพาหมอไปรักษาเชิงอย่างเร่งด่วน ในเมืองเธอได้พบกับ เทพ (กรุง ศรีวิไล) คนรักของเธอ ตอนนี้มีเพียงเขาเท่านั้นที่สามารถช่วยเชิงได้ เรียมยอมพาเทพไปด้วยอย่างไม่เต็มใจ...
เมื่อได้เรียนรู้เรื่องราวเกี่ยวกับไข่มุกแล้ว เขาจึงคิดแผนการอันโหดร้าย: ทำให้เชิงตาบอดอย่างถาวร ค้นหาสมบัติ และแต่งงานกับเรียม ตอนนี้เธออยู่ในมือของเขาแล้ว เขาสามารถฆ่าเชิงและเติ้งได้ เรียมจึงกลายเป็นผู้สมรู้ร่วมคิดกับเทพ เชิงล่วงรู้แผนการร้ายกาจนี้ เขาหายเป็นปกติแล้วจึงแกล้งทำเป็นตาบอด เพื่อจ่ายค่าหมอ เชิงชวนเรียมและเทพล่องเรือไปยังสถานที่ซึ่งคาดว่ามีไข่มุกซ่อนอยู่ ทั้งสามออกไปยังทะเล
หลังจากการค้นหาที่น่าเบื่อหน่ายและไร้ผล พวกเขาก็ตัดสินใจพักค้างคืนบนเกาะเล็ก ๆ แห่งหนึ่ง ที่นั่นเชิงประกาศให้ผู้สมรู้ร่วมคิดทั้งสองรู้ว่าเขารู้แผนของพวกเขาและตอนนี้ต้องการแก้แค้น เรียมตกใจเผยความจริงทั้งหมดให้เชิงฟังเมื่อเจ็ดปีที่แล้วเธอสัญญากับเทพว่าจะมาเป็นภรรยาของเขา เธอทำลายความซื่อสัตย์ และเชิงก็โทษเรียมในเรื่องนี้ เชิงใจกว้างตัดสินใจให้อภัยทั้งคู่ แต่เทพพยายามจะฆ่าเขา การต่อสู้ที่สิ้นหวังจบลงด้วยชัยชนะของเชิง เขาออกจากเกาะทิ้งเทพให้อยู่เพียงลำพังบนเกาะโดยไม่มีน้ำจืดหรืออาหาร ที่นี่เขาถูกกำหนดให้ตายด้วยความทุกข์ทรมาน
พระยาคำยอดฟ้า

เจ้าพระยาคำยอดฟ้า หรือเจ้าพระยาแสนสงครามคำยอดฟ้าเป็นเจ้าผู้ครองนครน่าน องค์ที่ 33 ครองเมืองน่าน ระหว่างปี พ.ศ. 2058 - 2059 ต่อมาได้ย้ายไปครองเมืองพยาว ครั้งที่ 2 เป็นเจ้าผู้ครองนครน่าน องค์ที่ 35 ครองเมืองน่าน ระหว่างปี พ.ศ. 2062 - 2069 และครั้งที่ 3 เป็นเจ้าผู้ครองนครน่าน องค์ที่ 37 ครองเมืองน่าน ระหว่างปี พ.ศ. 2069 - 2070
เครื่องประดับต้นคริสต์มาส

เครื่องประดับต้นคริสต์มาส  ส่วนใหญ่วัสดุที่ใช้นิยมทำจากแก้ว เหล็ก ไม้ เซรามิค และพลาสติค ใช้ประดับต้นคริสต์มาส เครื่องประดับต้นคริสต์มาสมีรูปร่างต่างๆ กันไป เช่น ทรงกลมแบบลูกบอลที่เรียบง่าย ไปจนถึงรูปทรงที่ดีไซน์สวยหรู  เครื่องประดับต้นคริสต์มาสมักนำมาใช้เวียนไปเรื่อยๆ ไม่ใช่เป็นของที่ต้องซื้อกันใหม่ทุกๆ ปี  คอลเล็คชั่นต่างๆ ที่แต่ละครอบครัวมีมักจะเป็นผสมปนเปกันไประหว่างเครื่องประดับที่สมาชิกครอบครัวประดิษฐ์ขึ้นเองกับที่ซื้อจากห้าง สรรพสินค้า เครื่องประดับเหล่านี้มักนิยมใช้สืบทอดต่อๆ กันไปจากยุคต่อยุค 
เครื่องประดับต้นคริสต์มาสซึ่งเป็นที่นิยมมาก คือ รูปซานตาคลอส ขนมแคนดี้เคน ผลไม้ สัตว์ต่างๆ สโนว์แมน นางฟ้า และรูปเกล็ดหิมะ
กำเนิดเครื่องประดับต้นคริสต์มาส.
แรกเริ่มเดิมทีการตกแต่งต้นคริสต์มาสได้แรงบันดาลใจจากผลแอ็ปเปิ้ล ขนมแคนดี้เคน และขนมอบต่างๆ ซึ่งทำในรูปของดวงดาว หัวใจ และดอกไม้   เครื่องประดับต้นคริสต์มาสซึ่งทำด้วยแก้วนั้นกำเนิดจากเมืองลอช่า ประเทศเยอรมนี โดย ฮันส์ ไกรเนอร์ (ค.ศ. 1550-1609) ผู้ประดิษฐ์พวงหรีดคริสต์มาสที่ทำจากลูกปัดแก้วและเครื่องประดับที่ทำจากโลหะไว้ห้อยบนต้น  เครื่องประดับต้นที่ทำจากแก้วนั้นได้รับความนิยมเป็นอย่างมากและมักจะประดิษฐ์โดยช่างผู้มากด้วยฝีมือ ช่างผู้เชี่ยวชาญจะนำหลอดแก้วไปเผาไฟและนำหลอดสอดเข้าไปในเบ้าดินเผาเพื่อเป่าแก้วที่ร้อนๆ ให้เข้ารูปทรงของเบ้า  เครื่องประดับสมัยแรกเริ่มนั้นมักจะมีรูปร่างเป็นผลไม้หรือถั่วต่างๆ
ดาวคริสต์มาส.
ต้นคริสต์มาสส่วนใหญ่มักจะต้องมีการประดับดาวไว้บนยอดจึงจะสมบูรณ์   ตำนานเล่าว่าขณะที่พระเยซูทรงประสูตินั้น โหราจารย์ได้มองเห็นดาวดวงหนึ่งที่สุกสว่างกว่าดาวอื่นๆ อย่างน่าอัศจรรย์บนท้องฟ้าจึงได้ออกตามหาดาวดวงนั้นโดยการตามแสงของดาวไปจนพบสถานที่ประสูติของพระเยซูที่เมืองเบ็ธเลเฮ็ม ประเทศปาเลสไตน์   จากนั้นมาชาวคริสต์จึงถึงว่า “ดาว” คือสัญลักษณ์ของการจุติของพระเยซูเจ้าบนโลกมนุษย์   ทั่วโลกจึงขนานนามดาวดวงนั้นว่า
การปาหิน

การปาหิน  เป็นวิธีประหารชีวิตโดยให้บุคคลปาก้อนหินใส่นักโทษให้นักโทษบาดเจ็บจนตาย เป็นวิธีที่ใช้มาแต่สมัยโบราณสำหรับลงโทษผู้กระทำความผิดมหันต์ และยังใช้อยู่ในบางท้องที่ แต่ปัจจุบันเป็นที่วิจารณ์กันว่า เป็นวิธีการโหดร้ายหรือไร้มนุษยธรรม
คัมภีร์ของศาสนาคริสต์และศาสนายิว เช่น โทราห์และทัลมัด กำหนดให้การปาหินเป็นวิธีลงโทษสำหรับความผิดบางอย่าง แต่ในช่วงเวลาหลายร้อยปี ศาสนายิวแบบแรบไบได้พัฒนาข้อกำหนดในการพิจารณาคดีขึ้น ซึ่งทำให้กฎหมายปาหินนั้นไม่สามารถนำมาใช้ได้อีกในทางปฏิบัติ ส่วนคัมภีร์ของศาสนาอิสลาม เช่น โกหร่าน ไม่ได้เอ่ยถึงการปาหินไว้ แต่กระบวนการยุติธรรมในประเทศอิสลามแต่โบราณนำการปาหินมาเป็นวิธีลงโทษความผิดบางประการที่เกี่ยวกับการร่วมประเวณี โดยอ้างอิงว่า เป็นไปตามหะดีษ (บันทึกถ้อยคำ การกระทำ หรือการอนุญาตโดยนัยของนบีมุฮัมหมัด) นอกจากนี้ ยังวางข้อกำหนดบางประการที่ทำให้การพิสูจน์ความผิดเกี่ยวกับการร่วมประเวณีนั้นแทบจะทำไม่ได้ทางปฏิบัติ
ในทางประวัติศาสตร์ การปาหิน ปรากฏว่า เป็นวิธีมาตรฐานในการประหารชีวิตนักโทษในอิสราเอลโบราณ และยังมีบันทึกอยู่ในต้นยุคศาสนาคริสต์ แต่ในสมัยหลัง ๆ องค์กรตุลาการของยิวมักเลี่ยงไปใช้โทษอื่นแทนการปาหิน ส่วนในประเทศอิสลาม มีการปาหินเพียงไม่กี่กรณีที่บันทึกไว้ในหน้าประวัติศาสตร์ยุคก่อนปัจจุบัน ส่วนในยุคปัจจุบันนั้น ประเทศมุสลิมส่วนใหญ่แม้จะใช้กฎหมายอาญาที่อ้างอิงรูปแบบมาจากตะวันตก แต่ได้สอดแทรกการปาหินและการลงโทษแบบอื่น ๆ เข้าไปภายใต้อิทธิพลของกลุ่มเคลื่อนไหวทางอิสลาม การลงโทษเหล่านี้กลุ่มอนุรักษนิยมทางศาสนามองว่า มีความสำคัญ เพราะถือว่า มีที่มาจากคัมภีร์ทางศาสนา
ปัจจุบัน การปาหินเป็นวิธีลงโทษตามกฎหมายหรือตามประเพณีในกาตาร์ ซาอุดีอาระเบีย ซูดาน โซมาเลีย ไนจีเรียตอนเหนือ บรูไน ปากีสถานในภูมิภาคที่เป็นชนเผ่า มอริเตเนีย เยเมน สหรัฐอาหรับเอมิเรตส์ อัฟกานิสถาน อิรัก และอิหร่าน ในท้องที่เหล่านี้ มีบางแห่ง เป็นต้นว่า อัฟกานิสถานและอิรัก ที่การปาหินไม่ใช่การลงโทษตามกฎหมาย แต่เป็นการลงโทษตามประเพณี และมีการใช้งานในทางนอกเหนือกฎหมาย เช่น โดยคำสั่งของทหารหรือหัวหน้าเผ่า และในบางแห่ง เช่น ไนจีเรียและเยเมน ที่การปาหินเป็นการลงโทษตามกฎหมาย แต่ก็ไม่เคยปรากฏการนำมาใช้งานในทางกฎหมาย อนึ่ง ในโลกมุสลิมนั้น ปรากฏว่า ประชาชนส่วนใหญ่เห็นชอบกับการลงโทษผู้กระทำชู้ด้วยการปาหินให้ตาย เช่น คิดเป็นร้อยละ 86 ของมุสลิมทั้งหมดในปากีสถาน แต่การลงโทษเช่นนี้เป็นที่ประณามของกลุ่มสิทธิมนุษยชนและสังคมโลก ทั้งยังก่อให้เกิดข้อโต้เถียงในระดับนานาชาติอยู่เสมอ
ตะละมีซอ

ตะละมีซอ  เจ้าหญิงแห่ง อาณาจักรหงสาวดี พระราชธิดาของ พระเจ้าราชาธิราช พระนางสมรสกับขุนพล สมิงพระราม พระนางได้รับการแต่งตั้งให้เป็นเจ้าเมือง เมาะตะมะ ใน ค.ศ. 1442 หรือ 1443 โดยพญารามที่ 1 พระอนุชาของพระนาง หลังการสิ้นพระชนม์ของ พญาเกียรติ์แห่งเมาะตะมะ พระอนุชาต่างพระมารดา
เจ้าพระยาหน่อเชียงแสน

เจ้าพระยาหน่อเชียงแสน ทรงเป็น เจ้าผู้ครองนครน่าน องค์ที่ 34 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2060 - พ.ศ. 2062 ต่อมาได้ย้ายไปครองเมืองพะเยา
ประวัติ.
พระเป็นเจ้าเมืองเชียงใหม่ก็หื้อเจ้าพระยาหน่อเชียงแสน มาเสวยเมืองน่านในปีกาบเสร็จ จุลศักราชได้ 879 ตัว (พ.ศ. 2060) ท่านเสวยเมืองน่านได้ 2 ปี ก็ได้ไปเสวยเมืองพยาวในปีรวายไจ๊ จุลศักราชได้ 881 ตัวหั้นแล (พ.ศ. 2062)ได้ 34 เช่นท้าวแล
คีริน ตันติเวทย์

คีริน ตันติเวทย์  ชื่อเล่น คีริน ลูกครึ่งไทย–อเมริกัน เกิดที่วอชิงตัน ดี.ซี. เป็นนักกรีฑาประเภทลู่ทีมชาติไทย โดยเป็นนักกรีฑาตัวแทนประเทศไทยเข้าร่วมการแข่งขันเอเชียนเกมส์และซีเกมส์ และได้รับ 2 เหรียญทองจากการแข่งขันวิ่งในซีเกมส์ 2019 ที่ประเทศฟิลิปปินส์ 
คีริน เป็นบุตรของวรเวช ตันติเวทย์ นักเศรษฐศาสตร์ด้านพลังงานซึ่งเป็นที่ปรึกษาอาวุโสโครงการให้กับธนาคารโลก จบการศึกษาจากคณะเศรษฐศาสตร์ มหาวิทยาลัยฮาร์วาร์ด
ในสมัยที่ยังเรียนอยู่ในมหาวิทยาลัยฮาร์วาร์ด คีรินเคยเป็นนักกรีฑาสมัครเล่นของมหาวิทยาลัย ซึ่งมีเงื่อนไขว่านักกรีฑาสมัครเล่นของมหาวิทยาลัย จะไม่สามารถรับเงินรางวัลใด ๆ ทั้งสิ้นจากการแข่งขันที่ตนเองเข้าร่วมในทุกระดับ ทำให้ต้องสละสิทธิ์เงินรางวัลที่ได้รับจากรัฐบาลหลังการคว้า 2 เหรียญทองซีเกมส์ 2019 ตามเงื่อนไขของการเป็นนักกีฬาสมัครเล่นของมหาวิทยาลัยฮาร์วาร์ด โดยมอบเงินรางวัลให้โรงเรียนสวนกุหลาบวิทยาลัย เพื่อสมทบกองทุนการบูรณะตึกยาวแทน 
คีรินเข้าร่วมชมรมกรีฑาบาวเวอร์แมน และสามารถทำทดสอบเวลาระยะ 10,000 เมตร ด้วยสถิติเวลาที่ดีที่สุดของเขา 27:17.14 นาที ในงาน The ten ที่รัฐแคลิฟอร์เนีย ประเทศสหรัฐ ด้วยเวลานี้ทำให้คีรินสามารถผ่านการคัดเลือกเข้าไปแข่งขันวิ่งระยะ 10,000 เมตร ได้ในโตเกียวโอลิมปิก 2020 สถิติดังกล่าวยังเป็นสถิติใหม่ของการแข่งวิ่งระยะ 10,000 เมตรชายของประเทศไทย ซึ่งสถิติเดิมก็เป็นของ คีริน ตันติเวทย์ ที่ทำไว้ที่ 28:45 นาที
พระยาพลเทพฦๅไชย

เจ้าพระยาพลเทพฦๅไชย ทรงเป็น เจ้าผู้ครองนครน่าน องค์ที่ 38 (และองค์สุดท้ายที่อยู่ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2070 - พ.ศ. 2101 รวมระยะเวลา 31 ปี ต่อมาในปี พ.ศ. 2101 พระมหากษัตริย์พม่า ได้นำกองทัพมาตีเมืองน่าน พระยาพลเทพฦๅไชย ผู้ทรงเป็นเจ้าผู้ครองนครน่านในขณะนั้นได้นำกำลังพลเมืองน่าน ออกต่อสู้กับกองทัพพม่าเป็นสามารถแล้วก็หาต้านทานกองทัพพม่าได้ไม่ พระองค์จึงนำครอบครัวและชาวเมืองน่านบางส่วนหนีไปพึ่งเจ้าเมืองล้านช้าง จึงถือเป็นการสิ้นสุดอำนาจการปกครองของอาณาจักรล้านนา ในแผ่นดินเมืองน่าน
กรณียกิจ.
ตามจารึกวัดช้างค้ำว่า …
<templatestyles src="แม่แบบ:คำพูด/style.css" />
- นน. 3, หลักที่ 74 ศิลาจารึกพบที่วัดช้างค้ำ, นน. 3 จารึกวัดช้างค้ำ พ.ศ. 209, นน. 3 จารึกพระยาพลเทพฤาชัย, ศิลาจารึกอักษรไทยฝ่ายเหนือ : จ.ศ. 910 (พ.ศ. 2091) ได้มาจากวัดช้างค้ำ ต. เวียง อ. เมือง จ. น่าน,
ฟาสซิสต์อิตาลี (ค.ศ. 1922–1943)

ฟาสซิสต์อิตาลี  เป็นชื่อเรียกยุคหนึ่งในประวัติศาสตร์อิตาลีระหว่างปี 1922 ถึง 1943 เมื่อราชอาณาจักรอิตาลีอยู่ภายใต้การควบคุมของนายกรัฐมนตรีเบนิโต มุสโสลินีและพรรคชาตินิยมฟาสซิสต์ โดยฟาสซิสต์อิตาลีได้สิ้นสุดหลังจากเบนิโต มุสโสลินีถูกถอดถอนออกจากตำแหน่งนายกรัฐมนตรีอิตาลีในปี 1943
การลงประชามติเอกราชบูเกนวิลล์ พ.ศ. 2562

การลงประชามติเอกราชบูเกนวิลล์ พ.ศ. 2562 จัดขึ้นที่เขตปกครองตนเองบูเกนวิลล์ในประเทศปาปัวนิวกินี ระหว่างวันที่ 23 พฤศจิกายน ถึง 7 ธันวาคม 2562 และประกาศผลเมื่อวันที่ 11 ธันวาคม การลงคะแนนเสียงเป็นผลมาจากข้อตกลงระหว่างรัฐบาลปาปัวนิวกินีและรัฐบาลท้องถิ่นบูเกนวิลล์ แต่การโหวตไม่มีผลผูกพันทันทีและรัฐบาลของปาปัวนิวกินีเองมีอำนาจสุดท้ายในการตัดสินใจเกี่ยวกับสถานะของเขตปกครอง โดยเฉพาะหากผลประชามติเห็นชอบกับความเป็นเอกราช คำถามของการลงประชามติเป็นตัวเลือกระหว่างการขอมีอำนาจปกครองตนเองมากขึ้น หรือการแยกตัวเป็นเอกราชของเขตปกครอง ซึ่งผลการลงประชามติปรากฎว่าผู้ออกเสียงเห็นด้วยอย่างท่วมท้นกับการแยกตัวเป็นเอกราช ด้วยจำนวนร้อยละ 98.31 ของผู้ออกเสียง
การเตรียมการ.
คำถาม.
คำถามในการลงประชามติ คือ
<templatestyles src="แม่แบบ:คำพูด/style.css" />เห็นด้วยหรือไม่ที่บูเกนวิลล์จะ: (1) มีอำนาจปกครองตนเองเพิ่มขึ้น (2) แยกตัวเป็นเอกราช
<templatestyles src="แม่แบบ:คำพูด/style.css" />(Do you agree for Bougainville to have: (1) Greater Autonomy (2) Independence?)
ผลประชามติ.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">ผลประชามติ</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:450px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">แยกตัวเป็นเอกราช</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">98.31%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ปกครองตนเองเพิ่มขึ้น</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">1.69%</td>
</tr>
</table>
</td></tr></table>
เจ้าอริยวงษ์

เจ้าอริยวงษ์ หรือ เจ้าหลวงอริยวงษ์ ทรงเป็นเจ้าผู้ครองนครน่าน องค์ที่ 52 และองค์ที่ 2 แห่งราชวงศ์ติ๋นมหาวงศ์ ครองนครน่าน ระหว่างปี พ.ศ. 2297 - พ.ศ. 2311 และได้สละราชย์สมบัตินครน่านยกมอบให้แก่ เจ้านายอ้าย ผู้เป็นพระภาติยะขึ้นเสวยราชย์สมบัติสืบต่อไป เมื่อปี พ.ศ. 2311
พระประวัติ.
เจ้าอริยวงษ์ เป็นพระโอรสในพระเจ้าหลวงติ๋นมหาวงศ์ ประสูติแต่แม่เจ้าเมืองเชียงใหม่อรรคราชเทวี ครองราชในปี พ.ศ. 2297 สืบต่อจากพระบิดาขึ้นเป็นเจ้าผู้ครองนครน่าน องค์ที่ 2 ในราชวงศ์ติ๋นมหาวงศ์ ทรงมีพระอนุชาและพระขนิษฐา ร่วมแม่เจ้ามารดา 4 พระองค์ ดังนี้
และได้สละราชสมบัติ ให้เจ้านายอ้าย ผู้เป็นพระนัดดา (หลาน) ให้ขึ้นครองนครน่านสืบต่อไป ในวันอังคาร ที่ 4 ตุลาคม พ.ศ. 2311 หรือ (เดือน 10 ลง 8 ค่ำ จ.ศ. 1130)
พระชายา พระโอรส/ธิดา.
เจ้าอริยวงษ์ มีพระชายา 2 องค์ และพระโอรส 9 พระองค์ มีรายพระนามตามลำดับ ดังนี้
ชายาองค์ที่ 1 แม่เจ้าเมืองเชียงใหม่อรรคราชเทวี ประสูติพระโอรส 5 พระองค์ ดังนี้
ชายาองค์ที่ 2 แม่เจ้าเมืองรามราชเทวี ประสูติพระโอรส 3 พระองค์ ดังนี้
วัดสันติการาม (จังหวัดน่าน)

วัดสันติการาม หรือวัดบ้านพร้าว ตั้งอยู่ ณ เลขที่ 2 หมู่ 8 ตำบลยม อำเภอท่าวังผา จังหวัดน่าน ก่อตั้งขึ้นเมื่อปี พ.ศ. 2400 เป็นวัดราษฎร์ ประเภทมหานิกาย
ประวัติวัดสันติการาม.
วัดสันติการาม หรือ วัดบ้านพร้าว สร้างขึ้นเมื่อปี พ.ศ. 2400เป็นวัดราษฎร์ ฝ่ายมหานิกาย ตั้งอยู่ ณ เลขที่ 2 หมู่ 8 ตำบลยม อำเภอท่าวังผา จังหวัดน่าน
ประวัติวัด
วัดสันติการาม หรือ วัดพร้าว ตำบลยม อำเภอปัว (ในขณะนั้น) จังหวัดน่าน สร้างขึ้นเมื่อปี พ.ศ. 2400 ผู้เฒ่าผู้แก่เล่าว่า ในสมัยนั้นราษฎรบ้านพร้าวก็มีน้อย แต่มีใจศรัทธาที่จะสร้างวัด จึงพร้อมใจกันหาที่ดินที่จะสร้างวัด แรกสร้างนั้นยังมีพื้นที่ที่คับแคบมาก จึงได้พากันแผ้วถางปรับพื้นที่เรียบร้อย ก็ได้หาไม้เปาหนุ่มมาสร้าง ฝาสานด้วยไม่ไผ่ หลังคามุงด้วยหญ้าคา พื้นปูด้วยดิน แท่นพระเจ้าใช้สร้างเป็นขาตีเป็นโต๊ะวาง สำหรับเคารพกราบไว้บูชาในวันพระ ซึ่งในสมัยนั้นมีนายเมืองคำ พรมวังขวา เป็นผู้ใหญ่บ้าน
พระราชทานวิสุงคามสีมา.
วัดสันติการาม ได้รับพระราชทานวิสุงคามสีมา เมื่อวันจันทร์ ที่ 5 พฤษภาคม พ.ศ. 2518 (แรม 10 ค่ำ เดือน 6) ในสมัย หม่อมราชวงศ์คึกฤทธิ์ ปราโมช เป็นนายกรัฐมนตรี
สิ่งสำคัญภายในวัด.
บุคคลที่สร้างพระเจ้าวัดสันติการาม
ฟอสจีน

ฟอสจีน  เป็นสารประกอบอินทรีย์ที่มีสูตรเคมีคือ COCl2 ลักษณะเป็นแก๊สไม่มีสี ไม่ไวไฟ เมื่อมีความเข้มข้นต่ำจะมีกลิ่นคล้ายหญ้าถูกตัดใหม่ ๆ ฟอสจีนเป็นสารตั้งต้นสำคัญในการผลิตพลาสติกโพลียูรีเทนและพอลิคาร์บอเนต เคยใช้เป็นแก๊สพิษในสงครามโลกครั้งที่หนึ่ง
ฟอสจีนเป็นสารอะซิลคลอไรด์ มีโครงสร้างโมเลกุลแบบสามเหลี่ยมแบนราบ ฟอสจีนเป็นสารมีขั้วที่ไม่ละลายน้ำ แต่ทำปฏิกิริยาได้คาร์บอนไดออกไซด์และกรดไฮโดรคลอริก เมื่อทำปฏิกิริยากับแอมโมเนียจะได้ยูเรียและแอมโมเนียมคลอไรด์ ในทางอุตสาหกรรม การผลิตฟอสจีนจะใช้วิธีผ่านแก๊สคาร์บอนมอนอกไซด์และคลอรีนบริสุทธิ์เข้าไปในแผงถ่านกัมมันต์ที่ใช้เป็นตัวเร่งปฏิกิริยา ดังสมการ
CO + Cl2 → COCl2 (Δ"H"rxn = −107.6 kJ/mol)
โดยทั่วไป ปฏิกิริยาดังกล่าวจะเกิดขึ้นที่อุณหภูมิระหว่าง 50–150 °ซ หากอุณหภูมิเกิน 200 °ซ ฟอสจีนจะกลายสภาพกลับไปเป็นคาร์บอนมอนอกไซด์และคลอรีน ในปี ค.ศ. 1989 มีการประมาณการผลิตฟอสจีนอยู่ที่ 2.74 ล้านตัน ฟอสจีนใช้ในการผลิตพอลิคาร์บอเนต และไอโซไซยาเนตที่ใช้ในการผลิตโพลียูรีเทน ซึ่งทั้งพอลิคาร์บอเนตและโพลียูรีเทนเป็นพลาสติกที่ใช้ทำอุปกรณ์ต่าง ๆ เช่น โฟม เสื้อผ้า ชิ้นส่วนอิเล็กทรอนิกส์ ชิ้นส่วนรถยนต์ และวัสดุก่อสร้าง
ปัจจุบันฟอสจีนจัดเป็นอาวุธเคมีประเภท 3 ตามอนุสัญญาว่าด้วยอาวุธเคมี มีชื่อเรียกทางทหารว่า CG ในอดีตเคยใช้ในการสงครามเคมีในสงครามโลกครั้งที่หนึ่ง โดยในปี ค.ศ. 1915 ฝรั่งเศสเริ่มใช้แก๊สนี้แทนคลอรีนที่ตรวจจับได้ง่าย และบางครั้งผสมฟอสจีนกับคลอรีนเพื่อให้แพร่กระจายได้มากขึ้น ด้วยคุณสมบัติเป็นแก๊สไม่มีสีและมีกลิ่นอ่อน ๆ ทำให้การตรวจจับฟอสจีนทำได้ยาก มีผู้เสียชีวิตจากแก๊สนี้ราว 85,000–100,000 คน โดยฟอสจีนจะเข้าไปทำลายโปรตีนที่สำคัญต่อการแลกเปลี่ยนออกซิเจน-คาร์บอนไดออกไซด์ในปอด ส่งผลให้ผู้ได้รับแก๊สเสียชีวิตจากภาวะขาดอากาศหายใจ ด้านสหราชอาณาจักรพัฒนาหน้ากากกันแก๊สชุบฟีเนตเฮกซามีนและยูโรโทรปีนเพื่อใช้กันฟอสจีนในปี ค.ศ. 1916 ฟอสจีนเป็นแก๊สพิษที่ถูกผลิตมากเป็นอันดับสองรองจากคลอรีน โดยมีการประมาณการผลิตที่ราว 36,600 ตัน
ประวัติ.
ฟอสจีนถูกค้นพบโดยจอห์น เดวี นักเคมีชาวบริติชในปี ค.ศ. 1812 หลังพบว่าสารผสมระหว่างคาร์บอนมอนอกไซด์และคลอรีนทำปฏิกิริยากับแสงแดด เดวีจึงตั้งชื่อ "ฟอสจีน" ตามคำภาษากรีกโบราณสองคำคือ (phôs, “แสง”) และ (genḗs, “กำเนิด”) เพื่อสื่อถึงแสงแดดที่ก่อให้เกิดปฏิกิริยาของสารนี้ ฟอสจีนค่อย ๆ กลายเป็นสิ่งสำคัญในอุตสาหกรรมเคมีในคริสต์ศตวรรษที่ 19 โดยเฉพาะอย่างยิ่งในอุตสาหกรรมการผลิตสีย้อม
ไฮเทนชัน

"ไฮเทนชัน" (; โรมาจิ: "Haitenshyon"; : High Tension) เป็นซิงเกิลลำดับที่ 46 ของเอเคบีโฟร์ตีเอต เปิดตัวเมื่อวันที่ 16 พฤศจิกายน 2559 โดย You Be Cool! / King Records เป็นการปรากฏตัวครั้งสุดท้ายของชิมาซากิ ฮารูกะ ซึ่งออกจากกลุ่มไปไม่นานหลังจากการเปิดตัว การออกแบบท่าเต้นของซิงเกิลนี้ยังเป็นจุดสำคัญของชิมาซากิ ฮารูกะ เพลงนี้ใช้ประกอบละคร Cabasuka Gakuen ในวันที่ 30 ตุลาคม 2559
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับเจเคทีโฟร์ตีเอต.
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับเอ็มเอ็นแอลโฟร์ตีเอต.
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับบีเอ็นเคโฟร์ตีเอต.
"High Tension (ไฮเทนชัน)" เป็นซิงเกิลที่ 8 ของบีเอ็นเคโฟร์ตีเอต โดยวงประกาศชื่อเพลงและสมาชิกของแต่ละเพลงเมื่อวันที่ 8 ธันวาคม พ.ศ. 2562 ในงาน "BNK48 7th Single 77 no Suteki na Machi e Handshake Event" ซึ่งมีเพลงรอง 2 เพลง ประกอบด้วย เพลง "โดดดิด่ง (Ost.ไทบ้าน x BNK48 จากใจผู้สาวคนนี้)" และ "จากใจผู้สาวคนนี้ (Ost.ไทบ้าน x BNK48 จากใจผู้สาวคนนี้)" และได้มีการเปิดตัวเพลงอย่างเป็นทางการครั้งแรกในงาน "BNK48 : WELCOME TO HIGH TENSION COMPANY" เมื่อวันที่ 23 กุมภาพันธ์ พ.ศ. 2563 ณ ริเวอร์พาร์ค ไอคอนสยาม
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น ตัวหนา หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ชาร์ต.
โดดดิด่ง (Ost.ไทบ้าน x BNK48 จากใจผู้สาวคนนี้)
ปากกาเน้นข้อความ

ปากกาเน้นข้อความ เป็นอุปกรณ์การเขียนชนิดหนึ่งที่ใช้ดึงดูดความสนใจไปยังส่วนของข้อความโดยการทำเครื่องหมายด้วยสีสดใสและ โปร่งแสง ปากกา เน้นข้อความทั่วไปคือสีเหลือง ฟลูออเรสเซนต์ ซึ่งมีสีด้วย ไพรานิน สารประกอบที่แตกต่างกันเช่น rhodamines (Rhodamine 6GD, Rhodamine B) ใช้สำหรับสีอื่น 
ประวัติศาสตร์.
ปากกาเน้นข้อความคือตัวทำเครื่องหมายหัวตัดที่เต็มไปด้วยหมึกเรืองแสงโปร่งใสแทนหมึกสีดำหรือทึบแสง ปากกาเน้นข้อความตัวแรกถูกคิดค้นโดย ดร.แฟรงก์ ฮอนน์ในปี 1962 และผลิตโดย บริษัทคาร์เตอร์ อิ้งค์ โดยใช้ชื่อเครื่องหมายการค้า HI-LITER เอเวอรี่ เดนนิสสัน คอร์ปอเรชั่น ตอนนี้เป็นเจ้าของแบรนด์ มีการซื้อบริษัท คาร์เตอร์ อิ้งค์ ในปี 1975 
Schwan-Stabilo ได้ผลิตอุปกรณ์การเขียนแบบปลายเอียงตั้งแต่ปี 1971 มันได้รับการยกย่อง ในฐานะผู้นำผลิตภัณฑ์ของยุโรปด้านการผลิตปากกาเน้นข้อความ ในปี 2003 บริษัทได้เปลี่ยนชื่อเป็น Stabilo International 
รูปแบบ.
ปากกาเน้นข้อความจำนวนมากจะมาในสีสดใส มักจะเรืองแสงและมีสีสันสดใส หมึกเรืองแสงในปากกาเน้นข้อความเรืองแสงใน แบล็กไลด์ สีที่พบบ่อยที่สุดสำหรับปากกาเน้นข้อความคือสีเหลือง แต่ก็มี สีส้ม เช่น สีแดงสีแดง สีชมพู สีม่วง สีน้ำเงิน และ สีเขียว ปากกาเน้นข้อความ สีเหลือง บางชนิดอาจมีสีเขียวอมตา สีเหลืองเป็นสีที่ต้องการใช้เมื่อทำสำเนาเพราะจะไม่ทำให้เกิดเงาบนสำเนา แต่การใช้ปากกาเน้นข้อความสีที่แตกต่างกันพร้อมกันสามารถทำให้ข้อมูลเป็นระเบียบมากขึ้นและอ่านได้ง่ายขึ้นและในทางตรงกันข้ามสูง 
ปากกาเน้นข้อความมีหลายรูปแบบรวมถึงปากกาที่มีปลายหัวตัดที่หดได้หรือยางลบในตรงท้ายที่ตรงข้ามกับปลายหัวตัด ปากกาเน้นข้อความชนิดอื่น ได้แก่ "ปากกาไตรรงค์" ปากการูปสามเหลี่ยมที่มีปลายสีต่างกันในแต่ละมุมและปากกาที่เรียงซ้อนกันได้ นอกจากนี้ยังมีปากกาเน้นข้อความบางรูปแบบที่มีคุณภาพเหมือนขี้ผึ้งคล้ายกับ ดินสอสีน้ำมัน 
"ปากกาเน้นข้อความแบบแห้ง" (บางครั้งเรียกว่า "ปากกาเน้นข้อความเส้นแห้ง") มีตัวปรับใช้ที่ใช้แถบบางของเทปเน้นข้อความ (รูปร่างคล้ายกับเทปเสียง) แทนที่จะเป็นปลายเอียง ต่างจากปากกาเน้นข้อความทั่วไปซึ่งสามารถลบได้ง่าย พวกเขาแตกต่างจาก "ปากกาเน้นข้อความแห้ง" ซึ่งบางครั้งมีการโฆษณาว่ามีประโยชน์สำหรับการเน้นหนังสือที่มีหน้าบาง 
"ปากกาเน้นข้อความแบบเจล" มีลักษณะเป็นแท่งเจลมากกว่าปลายตัด เจลจะไม่ตกลงบนกระดาษหรือแห้งในปากกาเหมือนกับหมึกไฮไลต์อื่นๆที่อาจจะเป็น 
"ปากกาเน้นข้อความแบบเหลว" ในช่วงของสีก็มีให้ใช้เช่นกันและเนื่องจากพวกเขาวางหมึกบนหน้ากระดาษมากขึ้นเมื่อทำการไฮไลต์ ทำให้คำมีความโดดเด่นมากกว่าประเภทที่ไม่ใช่ของเหลว นอกจากนี้ความจริงที่ว่าหมึกที่ไฮไลต์ถูกวางบนหน้ากระดาษด้วยปากกาเน้นข้อความแบบเหลวหมายความว่าหมึกที่ไฮไลต์นั้นจะต้านทานต่อการซีดจางตามอายุได้มากขึ้น 
การใช้งานอื่น ๆ.
บางซอฟต์แวร์ประมวลผลคำสามารถจำลองการไฮไลต์โดยใช้เทคนิคที่คล้ายกับ วิดีโอย้อนกลับ ใน เทอร์มินัล บางตัว
เรซิเดนต์อีวิล 3 (วิดีโอเกม พ.ศ. 2563)

เรซิเดนต์อีวิล 3  เป็นวิดีโอเกมสยองขวัญเอาชีวิตรอด พัฒนาและจัดจำหน่ายโดยแคปคอม ตัวเกมเป็นเป็นการนำเกม "" ในซีรีส์เกม "เรซิเดนต์อีวิล" ที่วางจำหน่ายในปี 1999 นำมาทำใหม่ ตัวเกมวางจำหน่ายทั่วโลกสำหรับเครื่องเพลย์สเตชัน 4, ไมโครซอฟท์ วินโดวส์ และ เอกซ์บอกซ์วัน ในวันที่ 3 เมษายน 2020 นอกจากนี้ยังมีวิดีโอเกม Co-op แบบ 4 ต่อ 1 ในชื่อ "เรซิเดนต์อีวิล: รีซิสแตนซ์" ซึ่งวางจำหน่ายควบคู่กับเกมนี้
รูปแบบการเล่น.
โหมดผู้เล่นหลายคน.
"เรซิเดนต์อีวิล 3" ยังมีโหมดผู้เล่นหลายคนออนไลน์ "เรซิเดนต์อีวิล: รีซิสแตนซ์" ซึ่งทำให้ทีมผู้เล่นสี่คนต่อสู้กับ "ผู้บงการ" ที่สามารถสร้างกับดัก, ศัตรู และภัยอันตรายอื่น ๆ
โหมดผู้เล่นหลายคนได้รับการพัฒนาจากนีโอบาดส์เอนเตอร์เทนเมนต์ และก่อนหน้านี้ได้รับการประกาศเป็นเกมที่แยกออกมาคือ"โปรเจกต์รีซิสแตนซ์"
การตลาด.
"เรซิเดนต์อีวิล 3" ได้รับการประกาศในระหว่างการนำเสนอเพลย์สเตชันออนไลน์ในเดือนธันวาคม ค.ศ. 2019 และมีกำหนดวางจำหน่ายในไมโครซอฟท์ วินโดวส์, เพลย์สเตชัน 4 และเอกซ์บอกซ์วัน ในวันที่ 3 เมษายน ค.ศ. 2020 ฉบับนักสะสมจะมีให้สำหรับรุ่นคอนโซล กับฟิกเกอร์จิล วาเลนไทน์, หนังสือภาพปกแข็ง, โปสเตอร์แผนที่แรคคูนซิตี และซาวด์แทร็กสองแผ่นเป็นลักษณะเฉพาะ ตัวอย่างของเกมเปิดตัวเมื่อวันที่ 19 มีนาคม ค.ศ. 2020 โดยเบตา"เรซิเดนต์อีวิล: รีซิสแตนซ์" เปิดตัววันที่ 27 มีนาคม มีการแจกจ่ายเกมหลายชุดในประเทศฝรั่งเศส ตั้งแต่วันที่ 23 มีนาคม ทำให้ผู้เล่นบางคนสามารถสตรีมเกมเต็มบนยูทูบ, เฟซบุ๊ก และทวิตช์ได้
อาการกลัวที่แคบ

อาการกลัวที่แคบ (อังกฤษ:Claustrophobia) กลุ่มอาการวิตกกังวลผิดปกติจนอยู่เฉยไม่ได้ มีอาการใจสั่น อึดอัด คล้ายหายใจไม่ออกเมื่อรู้สึกถูกกักล้อมหรือต้องอยู่ในที่แคบ เมื่อต้องตกอยู่ในสถานการณ์ที่รู้สึกว่าหนีไม่ได้ หรือต้องอยู่คนเดียวในช่องเล็ก ๆ ที่ทุกอย่างดูประชิดตัว เช่น เมื่อต้องอยู่ภายในลิฟต์โดยสารที่มีคนหนาแน่น ต้องอยู่ในห้องขนาดเล็กที่ไม่มีแม้กระทั่งหน้าต่าง หรือตกอยู่ในที่นั่งด้านในสุดของเครื่องบิน โดยมีผู้โดยสารคนอื่น ๆ ล้อมรอบตัวอยู่ หรือผู้ป่วยบางรายอาจมีอาการกลัวเกิดขึ้นได้เมื่อต้องสวมชุดที่รัดแน่นจนเกินไป เป็นต้น
พระราชาธิราช

พระราชาธิราช  หมายถึง พระราชาผู้เป็นใหญ่กว่าพระราชาอื่น ๆ จึงมีความหมายเทียบเท่า "จักรพรรดิ" ที่ใช้ในปัจจุบัน
ประวัติ.
พระอิสริยยศนี้พระเจ้าตุกุลติ-นินูรตะที่ 1 แห่งจักรวรรดิอัสซีเรียกลางทรงเริ่มใช้เป็นครั้งแรก ต่อมาจึงแพร่หลายในสถาบันกษัตริย์ในตะวันออกกลาง โดยเฉพาะในประเทศอิหร่านสมัยจักรวรรดิอะคีเมนิดและจักรวรรดิซาเซเนียน ซึ่งพระประมุขมีพระอิสริยยศเป็น"ชาห์แห่งชาห์" 
ศาสนา.
ศาสนาพุทธ.
คัมภีร์สัทธัมมปัชโชติกา คุหัฏฐกสุตตนิทเทสวรรณนา ระบุว่าพระตถาคตทรงเป็น "ราชาธิราชา เทวานํ อติเทโว สกฺกานํ อติสกฺโก พฺรหฺมานํ อติพฺรหฺมา" (พระราชาธิราช เทพยิ่งกว่าเทพทั้งหลาย สักกะยิ่งกว่าสักกะทั้งหลาย พรหมยิ่งกว่าพรหมทั้งหลาย)
ศาสนาคริสต์.
ในจดหมายของนักบุญเปาโลถึงทิโมธี ฉบับที่ 1 และหนังสือวิวรณ์ ระบุว่าพระเยซูเป็น"พระมหากษัตริย์เหนือกษัตริย์ทั้งปวง และองค์พระผู้เป็นเจ้าเหนือเจ้านายทั้งปวง"
เนื้อไก่

เนื้อไก่ เป็นเนื้อสัตว์ที่มาจากไก่ มีราคาถูกกว่าเนื้อสัตว์ชนิดอื่น ๆ เมื่อเทียบกับเนื้อวัวหรือเนื้อหมู เนื้อไก่ได้รับความนิยมในอาหารทั่วโลก สามารถดัดแปลงเป็นอาหารได้หลากหลายประเภท ในแต่ละท้องที่
เนื้อไก่สามารถนำมาปรุงอาหารได้หลากหลายวิธี ทั้งการอบ การย่าง บาร์บีคิว การทอด เป็นต้น นับตั้งแต่ครึ่งหลังของคริสต์ศตวรรษที่ 20 เนื้อไก่เป็นส่วนสำคัญของอาหารประเภทอาหารจานด่วน ในบางครั้งอาจถือว่าเนื้อไก่เป็นอาหารที่ดีต่อสุขภาพมากกว่าเนื้อแดง เพราะมีคอเลสเตอรอลและกรดไขมันอิ่มตัวที่น้อยกว่า
อังเฆล การ์ซา

อุมเบร์โต การ์ซา โซลาโน (Humberto Garza Solano; เกิด 23 กันยายน ค.ศ. 1992) เป็นนักมวยปล้ำอาชีพชาวเม็กซิโกซึ่งก่อนหน้านี้รู้จักกันในชื่อ การ์ซา จูเนียร์ (Garza Jr.) เขากำลังเซ็นสัญญากับ WWE ภายใต้ชื่อ อังเฆล การ์ซา (Angel Garza) เป็นแชมป์ NXT Cruiserweight Champion
เขาเป็นนักมวยปล้ำรุ่นที่สามหลานชายของ luchador Mario Segura ที่รู้จักกันในชื่อ El Ninja ตั้งแต่เปิดตัวในปี 2008 จนถึงปี 2015 Garza ทำงานภายใต้ชื่อ El Hijo del Ninja ("The Son of the Ninja") เขาเป็นหลานชายของHéctor Garza และ Humberto Garza Jr. และหลานชายของ Humberto Segura Garza ในขณะที่ทำงานเป็น El Hijo del Ninja เขามักจะร่วมมือกับลูกพี่ลูกน้องÚltimo Ninja ของเขา Garza ทำงานเป็น enmascarado หรือนักมวยปล้ำสวมหน้ากาก แต่ไม่ได้เปิดโปงโดยสมัครใจในปี 2012 ในตอนจบซีรีส์ของรายการเรียลลิตี้โชว์ย้อนหลังและได้ทำงานอย่างเปิดเผยตั้งแต่นั้นมา
Garza เคยทำงานให้กับ Impact Wrestling ในสหรัฐอเมริกาในวงจรอิสระของเม็กซิโกสำหรับโปรโมชั่นมากมายรวมถึง The Crash Lucha Libre ใน Tijuana จากปี 2015 จนถึงปี 2017 Garza ทำงานให้กับ Lucha Libre AAA ทั่วโลก แต่เขาออกจาก บริษัท ทันทีในช่วงต้นปี 2017 Garza Jr. พร้อมกับ Penta el 0M, Rey Fénixและ Daga ก่อตั้ง La Rebeliónบนวงจรอิสระหลังจากออกจาก Lucha Libre AAA Worldwide
หมายเหตุ.
<templatestyles src="Reflist/styles.css" />
วัดใหญ่ทักขิณาราม

วัดใหญ่ทักขิณาราม หรือ วัดใหญ่ลาว เป็นวัดเก่าแก่แห่งหนึ่งในจังหวัดนครนายก สร้างขึ้นเมื่อปี พ.ศ. 2323 ตั้งอยู่ริมแม่น้ำนครนายก บนถนนเฉลิมพระเกียรติร.9 ซอย 2 ตำบลบ้านใหญ่ อำเภอเมืองนครนายก จังหวัดนครนายก วัดเก่าแก่แห่งนี้สร้างขึ้นโดยชาวลาวบางส่วนที่อพยพมาตั้งรกรากในนครนายกจากสงครามระหว่างอาณาจักรเวียงจันทน์กับอาณาจักรหลวงพระบาง อุโบสถหลังเก่าสร้างด้วยศิลปะลาวเวียงจันทน์ กำแพงล้อมรอบมีซุ้มประตูโค้ง ตกแต่งด้วยทวารบาลแต่งกายชุดทหาร ภายในอุ โบสถหลังเดิมประดิษฐานพระพคภาญาณ ชื่อของวัดใหญ่ลาวนั้นมาจากพื้นที่ชุมชนชาวลาวอพยพ เรียกว่า บ้านใหญ่ลาว เดิมทีมีประชากรลาวอพยพประมาณ 3-4 ร้อยหลังคาเรือน ต่อมาเมื่อปี พ.ศ. 2484 วัดได้เปลี่ยนชื่อเป็น วัดใหญ่ทักขิณาราม มาจากว่าทักขิณ แปลว่าทิศขวา และ อาราม แปลว่าวัด วัดได้รับการจดทะเบียนเป็นโบราณสถาน โดยกรมศิลปากรเมื่อวันที่ 1 ธันวาคม พ.ศ. 2539 และกรมศิลปากรร่วมกับทางวัดได้ทำการบูรณะอุโบสถให้มีสภาพเหมือนเดิม เมื่อวันที่ 8 เมษายน แล้วเสร็จเมื่อวันที่ 4 ตุลาคม พ.ศ. 2546
รถรางฮังไกสายฮังไก

รถรางฮังไกสายฮังไก (; โรมาจิ: "Hankai Densha Hankai-sen") เป็นระบบขนส่งมวลชนรูปแบบรถราง เชื่อมการเดินทางระหว่างเมืองโอซากะกับเมืองซาไก จังหวัดโอซากะ ประเทศญี่ปุ่น ดำเนินกิจการโดยบริษัทรถรางฮังไกจำกัด
โดยชื่อเส้นทางสายนี้มาจากคำว่า "โอซากะ" กับ "ซาไก" โดยตัวคันจิ "ซากะ"  อ่านอีกอย่างว่า "ฮัง" กับ "ซาไก"  อ่านอีกอย่างว่า "ไค"
ประวัติ.
บริษัทรถรางฮังไกจำกัดก่อตั้งขึ้นใน ค.ศ. 1910 กระทั่ง ค.ศ. 1915 ได้รวมเข้ากับบริษัทรถไฟนังไกเดินรถตามเส้นทางเหนือและทางใต้ของเมืองโอซากะ ต่อมาเมื่อระบบขนส่งมวลชนอื่น ๆ พัฒนาขึ้น ผู้โดยสารรถรางก็ลดลง บริษัทรถรางฮังไกจึงแยกตัวออกจากบริษัทรถไฟนังไกใน ค.ศ. 1980
ปัจจุบันรถรางฮังไกยังนำรถรางรุ่นเก่าให้บริการร่วมกับรถรางที่ถูกพัฒนามาใหม่ โดยยังเหลือรถรางรุ่นเก่าให้บริการ 7 ขบวน
รถรางฮังไกสายอูเอมาจิ

รถรางฮังไกสายอูเอมาจิ (; โรมาจิ: "Hankai Densha Uemachi-sen") เป็นระบบขนส่งมวลชนรูปแบบรถรางในเมืองโอซากะ จังหวัดโอซากะ ประเทศญี่ปุ่น ดำเนินกิจการโดยบริษัทรถรางฮังไกจำกัด
ประวัติ.
เดิมรถรางสายอูเอมาจิก่อตั้งโดยบริษัทรถรางเทียมม้าโอซากะ  เมื่อวันที่ 20 กันยายน ค.ศ. 1900 ให้บริการในเส้นทางเท็นโนจิ-นิชิมง-มาเอะ ถึงฮิงาชิ-เท็งงาจายะ ก่อนขยายเส้นทางจากฮิงาชิ-เท็งงาจายะ ถึงคามิซูมิโยชิ (ปัจจุบันชื่อคามิโนกิ) เมื่อวันที่ 29 พฤศจิกายนปีเดียวกัน และสองปีต่อมาได้ขยายเส้นทางไปยังชิโมซูมิโยชิ (ปัจจุบันชื่อซูมิโยชิ)
ค.ศ. 1907 บริษัทรถไฟสายโอซากะ  ได้เปลี่ยนชื่อเป็นบริษัทรถรางนานิวะ  ครั้นวันที่ 24 ธันวาคม ค.ศ. 1909 บริษัทรถรางนานิวะถูกรวมเข้ากับบริษัทรถไฟนังไก แล้วถูกเปลี่ยนชื่อเป็นรถรางสายอูเอมาจิ
24 ธันวาคม ค.ศ. 1921 รถรางสายอูเอมาจิช่วงเท็นโนจิ-นิชิมง-มาเอะ ถึงเท็นโนจิ-เอกิมาเอะถูกโอนเป็นของรถรางเทศบาลโอซากะ
1 มิถุนายน ค.ศ. 1944 บริษัทรถไฟคันไซคีวโกและบริษัทรถไฟนังไกรวมกิจการเป็นบริษัทรถไฟกิงกินิปปงจำกัด (ปัจจุบันคือรถไฟคินเท็ตสึ) และวันที่ 1 มิถุนายน ค.ศ. 1947 บริษัทรถไฟกิงกินิปปงจำกัดได้แบ่งทางรถไฟสายนังไกเดิมให้แก่บริษัทรถไฟฟ้านังไก รวมทั้งรถรางสายอูเอมาจิและรถรางสายฮิราโนะ หลังรถรางฮิราโนะถูกยุบเมื่อวันที่ 27 พฤศจิกายน ค.ศ. 1980 รถรางสายอูเอมาจิและรถรางสายฮังไกถูกโอนให้กับบริษัทรถรางฮังไกเมื่อวันที่ 1 ธันวาคมปีเดียวกัน
สงครามกลางเมืองฟินแลนด์

สงครามกลางเมืองฟินแลนด์ เป็นสงครามกลางเมืองในฟินแลนด์ในปี ค.ศ. 1918 เป็นการสู้รบเพื่อการเป็นผู้นำและควบคุมฟินแลนด์ในช่วงที่ประเทศกำลังเปลี่ยนแปลงจากราชรัฐของจักรวรรดิรัสเซียมาเป็นรัฐเอกราช การปะทะกันเกิดขึ้นในบริบทของเหตุระส่ำระสายของประเทศ การเมือง และสังคมที่สาเหตุมาจากสงครามโลกครั้งที่หนึ่ง(แนวรบด้านตะวันออก)ในยุโรป สงครามครั้งนี้เป็นการสู้รบระหว่างฝ่ายแดง ภายใต้การนำโดยส่วนหนึ่งของพรรคสังคมประชาธิปไตย และฝ่ายขาว ที่ถูกดำเนินการโดยวุฒิสภาที่มาจากฝ่ายอนุรักษ์นิยมและกองทัพจักรวรรดิเยอรมัน กองกำลังกึ่งทหาร เรดการ์ดประกอบไปด้วยคนงานจากโรงงานอุตสาหกรรมและเกษตรกรรม ได้เข้าควบคุมเมืองและศูนย์กลางเขตอุตสาหกรรมของฟินแลนด์ทางตอนใต้ กองกำลังกึ่งทหาร ไวท์การ์ดประกอบไปด้วยเกษตรกรพร้อมกับชนชั้นทางสังคมคือชนชั้นกลางและชนชั้นสูงที่ควบคุมชนบทภาคกลางและทางเหนือของฟินแลนด์
ในช่วงหลายปีที่ผ่านมาของความขัดแย้ง สังคมฟินแลนด์ได้ประสบกับการเติบโตของประชากร โรงงานอุตสาหกรรม ก่อนที่จะกลายเป็นเมือง และการกำเนิดของขบวนการแรงงานที่ได้ครอบคุม ระบบรัฐบาลและการเมืองของประเทศอยู่ในช่วงที่ไม่มั่นคงของระบอบประชาธิปไตยและความทันสมัย สภาพทางเศรษฐกิจสังคมและการศึกษาของประชากรก็ค่อย ๆ ดีขึ้น เช่นเดียวกับความคิดระดับชาติ และชีวิตวัฒนธรรมได้ตื่นตัวขึ้น 
สงครามโลกครั้งที่หนึ่งได้นำไปสู่การล่มสลายของจักรวรรดิรัสเซีย ก่อให้เกิดช่องว่างของอำนาจในฟินแลนด์และการต่อสู้ในเวลาต่อมาเพื่ออำนาจการปกครองได้นำไปสู่การทำสงครามและวิกฤตที่เพิ่มมากขึ้นระหว่างขบวนการแรงงานที่เอนเอียงไปทางฝ่ายซ้ายและฝ่ายอนุรักษ์นิยม ฝ่ายแดงได้ดำเนินการโจมตีทั่วไปที่ไม่ประสบความสำเร็จในเดือนกุมภาพันธ์ ค.ศ. 1918 ซึ่งได้รับการสนับสนุนด้วยอาวุธโดยโซเวียตรัสเซีย การโจมตีตอบโต้กลับโดยฝ่ายขาวได้เริ่มต้นขึ้นในเดือนมีนาคม ได้รับการสนับสนุนเสริมกำลังโดยกองกำลังทหารจักรวรรดิเยอรมันในเดือนเมษายน การสู้รบที่ได้ตัดสินชี้ชะตาคือ ยุทธการที่ตัมเปเร และ Vyborg ชัยชนะโดยฝ่ายขาว และยุทธการที่เฮลซิงกิและลาห์ตี ชัยชนะโดยทหารเยอรมัน นำไปสู่ชัยชนะโดยรวมสำหรับฝ่ายขาวและกองทัพเยอรมัน ความรุนแรงทางการเมืองกลายเป็นส่วนหนึ่งของสงครามครั้งนี้ จำนวนเชลยศึกฝ่ายแดงประมาณ 12,500 นายได้เสียชีวิตที่เกิดจากภาวะทุพโภชนาการและโรคภัยในค่าย ประชากรประมาณ 39,000 คน ซึ่งมีจำนวน 36,000 คนเป็นชาวฟินแลนด์ ได้เสียชีวิตจากความขัดแย้งครั้งนี้
ในช่วงเวลาต่อมา ฟินแลนด์ได้เปลี่ยนแปลงอำนาจการปกครองของรัสเซียไปยังเขตอิทธิพลของเยอรมันด้วยแผนการที่จะสถาปนาราชวงศ์ฟินแลนด์ภายใต้การนำโดยเยอรมัน โครงการดังกล่าวได้ถูกยกเลิกไปด้วยความพ่ายแพ้ของเยอรมนีในสงครามโลกครั้งที่หนึ่งและฟินแลนด์ได้ถูกแทนที่กลายเป็นรัฐอิสระ สาธารณรัฐประชาธิปไตย สงครามกลางเมืองได้แบ่งประเทศมาเป็นเวลาหลายทศวรรษ สังคมฟินแลนด์ได้กลับมารวมตัวอีกครั้งผ่านการประนีประนอมทางสังคมบนพื้นฐานของวัฒนธรรมระยะยาวของการเมืองและศาสนาที่พอประมาณ และการฟื้นฟูทางเศรษฐกิจในช่วงหลังสงคราม
ธนชัย ศักดิ์ชัยเจริญกุล

ธนชัย ศักดิ์ชัยเจริญกุล (ชื่อเล่น คิน; เกิด 26 มิถุนายน พ.ศ. 2547) ปัจจุบันเป็นนักร้อง นักแสดงสังกัด GMMTV (เมื่อวันที่ 15 กรกฏาคม 2568) ก่อนหน้านั้นคินเป็นนักร้องค่าย Whitefox GMM Grammy เป็นนักแสดง นายแบบ และนักกีฬาไอซ์ฮอกกี้ทีมชาติไทยชุดใหญ่ โดยเริ่มมีชื่อเสียงจากการเป็นนักกีฬาไอซ์ฮอกกี้ทีมชาติไทย เคยได้รับรางวัลชนะเลิศการแข่งขันรายการ 2022 IIHF Ice Hockey U20 Asia and Oceania Championship เมื่อวันที่ 25-2 กรกฎาคม 2565 โดยตลอดการแข่งขันยิงประตูได้ทั้งหมด 9 ประตู ธนชัยยังเคยได้รับรางวัลชนะเลิศการแข่งขันไอซ์ฮอกกี้ รายการ South East Asia Youth Cup 2019 รุ่นเยาวชนชายอายุไม่เกิน 15 ปี เมื่อวันที่ 9-13 กันยายน 2562 โดยยิงประตูได้ทั้งหมด 8 ประตู โดยชนะเลิศรายการนี้มาแล้ว 3 ปี 
ธนชัย ศักดิ์ชัยเจริญกุล เคยได้รับรางวัลเยาวชนดีเด่นแห่งชาติ ในความสามารถด้านกีฬาที่สร้างชื่อเสียงให้แก่ประเทศเมื่อปี พ.ศ. 2561 และ พ.ศ. 2564 ทางชมรมสร้างสรรค์พัฒนาเด็กและเยาวชนแห่งประเทศไทย ได้พิจารณาคัดเลือก ให้ได้รับรางวัล THAILAND MASTER YOUTH 2020-2021 (ครั้งที่ 3) เยาวชนต้นแบบสาขากีฬาและนันทนาการ
ในด้านการแสดง ธนชัย เริ่มแสดงละครทีวีเรื่องแรก คือเรื่อง รักร้าย ออกฉายทางช่อง One31 โดยรับบทเป็น บรรเทา ช่วงวัยรุ่น และในปี พ.ศ. 2567 ได้แสดงบทนำในเรื่อง เดือนพราง ซึ่งแต่งโดย Violet Rain ที่แต่งเรื่อง หอมกลิ่นความรัก โดยเดือนพรางมีกำหนดฉายตอนแรกเดือนกันยายน 2567 ทางช่อง One31 และ WeTV
ประวัติ.
ธนชัย ศึกษาระดับชั้นอนุบาลที่โรงเรียนเลิศหล้า เกษตรนวมินทร์ ต่อมาระดับประถมศึกษาปีที่ 1-5 ที่โรงเรียนเซนต์คาเบรียล ชั้นมัธยมที่โรงเรียนนานาชาติแองโกลสิงคโปร์ สุขุมวิท 64 จึงทำให้ธนชัยสามารถสือสารได้ 3 ภาษาคือ ภาษาไทย อังกฤษ และภาษาจีน ธนชัยจบการศึกษาระดับอุดมศึกษาที่ คณะเศรษฐศาสตร์ มหาวิทยาลัยเกษตรศาสตร์ รุ่น 81 ในเวลา 3 ปีครึ่ง ปัจจุบันเข้าศึกษาระดับปริญญาโทต่อ ที่ คณะเศรษฐศาสตร์ มหาวิทยาลัยเกษตรศาสตร์
ผลงาน.
ธนชัยเข้าร่วมกันแข่งขันรายการฮอกกี้น้ำแข็งแห่งเอเชีย รุ่นอายุไม่เกิน 20 ปี "2022 IIHF Ice Hockey U20 Asia and Oceania Championship" ระหว่างวันที่ 25-2 กรกฎาคม 2565 ที่ประเทศไทย โดยในรอบชิงชนะเลิศ ประเทศไทยชนะสิงคโปร์ 4 ต่อ 3 โดยธนชัยทำได้ 3 ประตู คว้าแชมป์ให้กับประเทศไทย 
ธนชัยเข้าร่วมการแข่งขันฮอกกี้น้ำแข็งเยาวชนชิงชนะเลิศสโมสรแห่งเอเชีย รายการ "แบงคอกฟลาย ไอซ์ฮอกกี้ ทัวร์นาเม้น 2019" ระหว่างวันที่ 6-8 มิ.ย.2562 ที่เดอะริงค์ ไอซ์ อารีน่า เซนทรัลพระราม 9 ในรุ่นอายุไม่เกิน 16 ปี เล่นในนามทีม แคนสตาร์ เรนเจอร์ ยิงได้ 4 ประตู และในรุ่นประชาชนแข่งขันในนามทีมธันเดอร์ และยิงได้ 2 ประตู
กรมทหารพรานที่ 21

กรมทหารพรานที่ 21 (อักษรย่อ: กรม ทพ. 21) เป็นหนึ่งในกองกำลังเฉพาะกิจของกองทัพภาคที่ 2 ซึ่งมีกองบัญชาการอยู่ที่ค่ายศรีสองรัก อำเภอเมืองเลย จังหวัดเลย มี พันเอก สุริวัชร์ อัครพรเดชาพงษ์ เป็น ผู้บังคับหน่วยเฉพาะกิจกรมทหารพรานที่ 21 
นอกจากนี้ กรมทหารพรานที่ 21 ยังได้ให้การฝึกสุนัขตรวจจับ เพื่อเป็นกำลังสำคัญในการสกัดกั้นยาเสพติดจากประเทศเพื่อนบ้าน ตลอดจนสนับสนุนหน่วยงานอื่นเมื่อได้รับการร้องขอ
ประวัติ.
กรมทหารพรานที่ 21 ได้รับการสถาปนาเมื่อวันที่ 2 มีนาคม พ.ศ. 2527 โดยได้รับภารกิจป้องกันชายแดน มีพื้นที่รับผิดชอบ 6 อำเภอ ได้แก่ อำเภอนาแห้ว, อำเภอด่านซ้าย, อำเภอภูเรือ, อำเภอท่าลี่, อำเภอเชียงคาน และอำเภอปากชม ตลอดจนลำน้ำโขงเส้นแบ่งเขตแดนไทย–ลาว ที่ระยะความยาว 233 กิโลเมตร
กรมทหารพรานที่ 21 มักได้รับการกล่าวผ่านสื่อข่าวจากการปราบปรามเครือข่ายยาเสพติดข้ามชาติ อาทิ เดือนกรกฎาคม พ.ศ. 2562 กองร้อยทหารพรานที่ 2110 ได้ปฏิบัติการร่วมกับหมวดเคลื่อนที่เร็วที่ 3 ตรวจจับยาบ้าประมาณ 110,000 เม็ด
รวมถึงในเดือนเมษายน พ.ศ. 2561 ซึ่งกองร้อยทหารพรานที่ 2104 หน่วยเฉพาะกิจกรมทหารพรานที่ 21 ได้รับข่าวจะว่ามีการลอบขนยาเสพติดจากประเทศเพื่อนบ้าน จึงได้มีการประสานการตรวจค้นตามจุดเสี่ยงบริเวณลำน้ำโขง ครั้นเวลาประมาณ 5:30 น. ได้มีรถกระบะมาจอดใกล้โรงสูบน้ำแห่งหนึ่ง แล้วมีชาวลาวนำของมาส่งให้คนที่อยู่ในรถ ครั้นเจ้าหน้าที่มาตรวจค้น ผู้ต้องหาได้ขับรถหนีไป เจ้าหน้าที่จึงใช้วิทยุติดต่อให้อีกชุดตั้งด่านสกัด ซึ่งผู้ต้องหาพยายามหลบหนีแต่ไม่สำเร็จ เนื่องด้วยเจ้าหน้าที่ได้ระดมยิงยางรถยนต์
จากเหตุการณ์ดังกล่าว เจ้าหน้าที่สามารถจับกุมขบวนการลอบขนยาบ้า 4 ราย พร้อมของกลางจำนวนมาก อาทิ เบเรตตา ปีอิกซ์4 , ซองกระสุน, กระสุน, บีบีกันดัดแปลง และโทรศัพท์มือถือ รวมถึงเงินสดกว่า 1 ล้านบาท
เดือนพฤษภาคม พ.ศ. 2560 กรมทหารพรานที่ 21 ได้ทำการตรวจยึดกัญชาประมาณครึ่งตัน จากขบวนการลอบค้ากัญชาข้ามชาติไว้เป็นของกลาง ซึ่งมีมูลค่ากว่า 10 ล้านบาท
กิจกรรมเพื่อสังคม.
พ.ศ. 2552 กรมทหารพรานที่ 21 ได้จัดรถบรรทุกน้ำแจกจ่ายแก่ประชาชน รวมถึงโรงเรียนประจำหมู่บ้านที่ขาดแคลน เนื่องจากภัยแล้ง ที่อำเภอด่านซ้าย จังหวัดเลย
ส่วนในเดือนมิถุนายน พ.ศ. 2555 ทหารพรานจากหน่วยเฉพาะกิจกรมทหารพรานที่ 21 ได้มาเล่นดนตรีที่โรงพยาบาลเลย เพื่อเยียวยาและให้กำลังใจแก่ผู้ป่วย โดยมีผู้ป่วย, ญาติผู้ป่วย และเจ้าหน้าที่โรงพยาบาล ให้ความสนใจเป็นจำนวนมาก และในปีเดียวกัน หน่วยเฉพาะกิจกรมทหารพรานที่ 21 ได้ให้กองร้อยทหารพรานที่ 2101 ดำเนินการสร้างอาคารเรียนจำนวน 1 หลัง ให้แก่โรงเรียนบ้านโคก อำเภอนาแห้ว จังหวัดเลย
เดือนเมษายน พ.ศ. 2562 ทางผู้บังคับการหน่วยเฉพาะกิจกรมทหารพรานที่ 21 ได้ให้กำลังพลกองร้อยทหารพรานที่ 2103 ไปซ่อมแซมบ้านเรือนที่ประสบเหตุพายุฤดูร้อน ที่อำเภอท่าลี่ จังหวัดเลย
สิ่งสืบทอด.
กรมทหารพรานที่ 21 ยังได้ให้การฝึกลูกเสือ โดยกองร้อยทหารพรานพิเศษค่ายดีรักษา กรมทหารพรานที่ 21 ตลอดจนมีการแสดงดาบโบราณจากชุดครูฝึกทหารพราน ที่อำเภอด่านซ้าย จังหวัดเลย
มาร์เบยา

มาร์เบยา  เป็นนครและเทศบาลที่ตั้งอยู่ทางทิศใต้ของประเทศสเปน เป็นส่วนหนึ่งของจังหวัดมาลากา แคว้นอันดาลูซิอา เมืองตั้งอยู่ในโกสตาเดลโซล บนชายฝั่งทะเลเมดิเตอร์เรเนียนระหว่างมาลากากับช่องแคบยิบรอลตาร์ในเชิงเขาซิเอร์ราบลังกา เทศบาลมาร์เบยาครอบคลุมพื้นที่ 117 ตารางกิโลเมตร (45 ตารางไมล์) 
ใน พ.ศ. 2555 เมืองนี้มีประชากรจำนวน 140,473 คน ทำให้เทศบาลมีประชากรมากเป็นอันดับสองในจังหวัดมาลากาและอันดับแปดในแคว้นอันดาลูซิอา มาร์เบยาเป็นหนึ่งในเมืองท่องเที่ยวที่สำคัญที่สุดของโกสตาเดลโซลเนื่องมาจากสภาพภูมิอากาศและโครงสร้างพื้นฐานสำหรับการท่องเที่ยว เมืองนี้ยังมีมรดกทางโบราณคดีที่สำคัญหลายอย่าง
เมืองมาร์เบยาครอบคลุมพื้นที่ซึ่งทอดยาวไปตามชายฝั่ง 44 กิโลเมตร (27 ไมล์) ของภูมิภาคทิวเขาเปนิเบติโก (Penibético) เนื่องจากทิวเขานี้อยู่ใกล้กับชายฝั่ง ทำให้เมืองมีช่องว่างขนาดใหญ่ระหว่างด้านเหนือกับด้านใต้ จึงให้ทัศนียภาพของทะเลและทิวทัศน์ของภูเขาจากเกือบทุกส่วนของเมือง ชายฝั่งมีลักษณะเป็นเมืองมาก มาร์เบยามีอาณาเขตจรดเขตเทศบาลเมืองอิสตัน (Istán) และโอเฆน (Ojén) ทางทิศเหนือ จรดหมู่บ้านเบนาอาบิส (Benahavís) ทางทิศตะวันตกเฉียงเหนือ จรดเขตเทศบาลเมืองเอสเตโปนา (Estepona) ทางทิศตะวันตก จรดเขตเทศบาลเมืองมิฆัส (Mijas) ทางทิศตะวันออกเฉียงเหนือ และจรดทะเลเมดิเตอร์เรเนียนทางทิศใต้
เคฟทาวน์

โรบิน เดเนียล สกินเนอร์ (เกิดเมื่อวันที่ 15 ธันวาคม 2541) หรือที่รู้จักในชื่อ เคฟทาวน์  เป็นนักร้อง นักแต่งเพลงและ ยูทูเบอร์ จากเคมบริดจ์ สไตล์ดนตรีของเขาผสมผสานองค์ประกอบของ ร็อคอินดี้ และ โล-ฟาย พร้อมกับเพลงบัลลาดที่เล่นด้วยอูคูเลเล่ ในเดือนพฤศจิกายน 2562 เขามียอดฟังเพลงมากกว่า 2.7 ล้านครั้งบนสปอทิฟาย ช่อง YouTube ของเขาเริ่มสร้างขึ้นเมื่อเดือนพฤศจิกายน 2555 มีผู้ติดตามมากกว่า 1 ล้านคนและยอดวิว 95 ล้านครั้ง สกินเนอร์เปิดตัวอัลบั้มที่สามของเขาในชื่อ "Lemon Boy" เดือนมกราคม 2561
ชีวิตในวัยเด็ก.
โรบินเกิดที่อ๊อกซฟอร์ด เมื่อวันที่ 15 ธันวาคม 2541 และย้ายมาที่ เคมบริดจ์ ตั้งแต่อายุแปดขวบ ความสนใจในดนตรีของเขาได้รับแรงบันดาลใจมาจากพ่อของเขา เดวิด สกินเนอร์ นักเป่าขลุ่ยมืออาชีพและผู้อำนวยการดนตรีที่มหาวิทยาลัยเคมบริดจ์ ซึ่งเป็นผู้ที่สอนวิธีการเล่นกีตาร์อะคูสติกให้เขาตอนอายุแปดขวบ แม่ของเขาเป็นครูสอนดนตรีแนวบารอคและนักดนตรีมืออาชีพ เขาศึกษาต่อที่ วิทยาลัยชุมชนพาร์คไซด์ และ วิทยาลัยฮิลส์โรดซิกธ์ฟอร์ม 
ซิงเกิล.
ในฐานะศิลปินนำ
ในฐานะศิลปินที่ร่วมแสดง